Kalipso Beach House2 este un loc superb pentru a-ți petrece sejurul în Santorini. Locația e liniștită, foarte aproape de plaja Kamari, cu o cale de acces privată. În același timp, ai muntele în spate. Combinația dintre munte și mare formează o priveliște care îți bucură ochii.
Curățenia, atmosfera, dotările apartamentului - totul a fost la superlativ. Apartamentul e decorat cu tablouri și piese de ceramică migălos și frumos lucrate. Terasa e genială, având priveliște și spre mare și spre munte. Luăm micul dejun pe terasă și ne bucuram de primele raze de soare sau de răsărit, iar seara, după ce ne întorceam de la cină, ne opream pe sezlonguri să admirăm luna care răsare din mare și cerul cu stele.
Adriana și Janni au fost probabil cele mai drăguțe gazde de când călătorim folosind AirBnb. Sunt mereu joviali și dispuși pentru o poveste, iar recomandările făcute de ei au fost excelente: atât obiectivele turistice cât și restaurantele. Ca să explorăm cât mai mult din insulă ne-au ajutat să închiriăm o mașină și ne-au desenat o hartă cu locații de vizitat. Janni ne-a luat de la aeroport și Adriana ne-a dus la plecare.
Ne-am simțit minunat la Kalipso Beach House2 și o sa revenim cu drag.